16/05/2017

Ĥolero disvastiĝas en Jemeno. Pli ol 8 500 suspektataj kazoj estis censitaj en 14 provincoj de la lando, kaj 115 personoj mortis en du semajnoj.

En la ĉefurbo Sanao, la aŭtoritatoj anoncis, ke ili «ne kapablas reteni la katastrofon».

Fronte al la amplekso de la epidemio, urĝa stato estis dekretita kaj la lando lanĉas alvokon al la internacia helpo.

La milito en Jemeno detruadis la sanajn infrastrukturojn, kaj pligravigis la ĝeneralajn higienajn kondiĉojn de la Jemenanoj. Ĝi kontraŭstarigas la fortojn de la prezidento Abd Rabbo Mansur Hadi, subtenata de araba militkoalicio, al ribeluloj Hutioj aliancitaj al la subtenantoj de la eks-prezidento Ali Abdula Saleh.

Laŭ la Monda Organizaĵo pri Sano, la bataloj okazigis pli ol 8 000 mortintojn kaj pli ol 44 500 vunditojn de post marto 2015.

http://fr.euronews.com/2017/05/15/grave-epidemie-de-cholera-au-yemen-letat-durgence-decrete